polyglot-tagger/wikipedia-language-snippets-filtered huggingface dataset:
ఇలా పకృతి ప్రసాదించిన ప్రతీ పదార్ధము లోనూ మనిషి శరీరానికి అవసరమయ్యే పోషకాలు లభిస్తాయి . ఈ విశ్వములో అనేక రకాల జీవులున్నాయి . ఒక్కోజీవికి ఒక్కొక్క ఆహారము అవసరమతూ ఉంటుంది . ఒక జీవికి మంచి చేసే పదార్ధము ఇంకోజీవికి విషమయమవవచ్చు . . . రోగాన్ని కలుగజేయవచ్చును . మానవులకు వచ్చే అనేక రుగ్మతాలకు పధ్యము అవసరము . ఈ పథ్యము మనిషికి కాదు . మనిషి తత్వానికి, అతనికున్న రోగానికి, ఆహారపదార్ధాలలలో ఉండే రసశక్తిని బట్టి ఉంటుంది ఉదా : దానిమ్మ, చెరకు రసము వంటివి ఆహారము ముందు . అరటి పండు, దోసకాయ, తీపివంటలు, అటుకులతో చేసినవి బోజనము తరువాత తినాలి . నేరేడు, కొబ్బరి, మామిడి పండు, పనస, అరటిపండు ఉదయాన్నే పరగడుపున తీసుకోరాదు . ఎసిడిటీ పెరిగి ఉదరకోశ సమస్యలు వచ్చేఅవకాశముంటుంది . ఆహారములో ఆరు రుచులూ ఉండాలి : ఆహారము కూడా మందులాంటిదే . దానికి రసం అంటే రుచి, వీర్యం అంటే బలము, ఆమం అంటే విషము ఉంటాయి . రుచులు ఆరు
మనం తిన్న ఆహారం ఒక సన్నటి ఆహారనాళం ద్వారా కడుపులోకి వెళ్తుంది. ఈ ఆహారనాళం పైప్ సాధారణంగా తొమ్మిది నుంచి తొమ్మిదిన్నర అంగుళాల పొడవుంటుంది. ఇది కడుపు/ఆహారకోశం లోకి దారితీస్తుంది. ప్రతి ఒక్కరికీ ఆహారనాళం, ఆహార కోశం. ఈ రెండింటి కలయిక లో ఆహారం పైకి వెళ్లకుండా ఒక వ్యవస్థ ఉంటుంది. కడుపులోకి ఆహారం వచ్చిన తర్వాత అక్కడి నుంచి జీర్ణమయ్యే ప్రక్రియ ప్రారంభమవుతుంది. ఒకవేళ ఏదైనా కారణం వల్ల ఆమ్లము పైకి ఎగజిమ్ముతున్నా, ఆహారం జీర్ణం కావడానికి తగినంత ఆమ్లము అక్కడ లేకపోయినా, దాన్ని భర్తీ చేసేందుకు మరింత ఆమ్లము ఉత్పన్నం అవుతుంది. దాంతో అది కడుపు కండరాల మీద ప్రభావం చూపి, అక్కడ స్టమక్ అల్సర్ వచ్చేలా చేస్తుంది. ఇది ప్రమాదకరమైన పరిస్థితికి దారితీయవచ్చు. ఒకవేళ ఆ పరిస్థితికి దారి తీయకపోయినా, రోజువారీ పనులకు ఆటంకంగా పరిణమిస్తుంది.
పొట్టలో మంట ఏ వయసు వారిలోనైనా రావచ్చు. కానీ 40 ఏళ్లు పైబడి ఉన్న వారిలో ఈ లక్షణాలు కనిపించినప్పుడు, ఆకలి తగ్గడం, వాంతి చేసుకున్నప్పుడు రక్తం కనిపించడం, బరువు తగ్గడం వంటి లక్షణాలు కనిపించినప్పుడు తప్పకుండా ఎండోస్కోపి చేయాలి. ఎందుకంటే కణుతులు ఉండే అవకాశం ఉంటుంది. 40 ఏళ్ల కన్నా తక్కువ వయసు ఉన్న వారిలో ఒక కోర్సు మందులు ఇచ్చి తగ్గకపోతే అప్పుడు ఎండోస్కోపి చేయాల్సి ఉంటుంది. కొందరు ఎండోస్కోపి చేయించుకోవాలంటే భయపడతారు. అటువంటి వారికి మత్తు ఇచ్చి చేయడం జరుగుతుంది. ఇతర సమస్యలు ఉండి మత్తు ఇచ్చే అవకాశం కూడా లేనప్పుడు, ఎండోస్కోపి తట్టుకోలేకపోతున్నారు అనుకుంటే వర్చువల్ ఎండోస్కోపిని వైద్యులు సూచిస్తారు.
గ్యాస్ట్రోఈసోఫేగల్ రిఫ్లెక్స్‌ వ్యాధి వలన మానవ ఛాతీలో మంట, తేన్పులు కలిగి విపరీతమైన ఇబ్బంది కలుగును. ఇందులో ఛాతీలో మంట, తేన్పులు, పడుకుంటే సమస్య మరింత ఎక్కువ. తినాలనిపించదు. తినకపోతే పొట్టలో మంట ఉంటుంది. గ్యాస్ట్రో ఇసియోఫేగల్ రిఫ్లెక్స్ డిసీజ్‌తో బాధపడే వారిలో కనిపించే లక్షణాలు ఇవి. ఆహార నాళానికి, జీర్ణాశయానికి మధ్యలో ఉన్న కవాటం దెబ్బతినడం వల్ల ఈ సమస్య మొదలవుతుంది. ఆహారం కిందకు వెళ్లాలి, యాసిడ్ పైకి రాకుండా ఉండాలి. కవాటం ఈ విధిని నిర్వర్తిస్తుంది. అయితే ఈ కవాటం దెబ్బతిన్నప్పుడు యాసిడ్ పైకి రావడం జరుగుతుంది. దీంతో ఛాతీలో మంట, తేన్పులు వంటి లక్షణాలు కనిపిస్తాయి.
ఈ వ్యాధితో బాధపడుతున్న వారు ఎక్కువగా అసౌకర్యానికి లోనవుతారు. అంతేకాకుండా ఛాతీలో ఇన్‌ఫెక్షన్ వచ్చే అవకాశం కూడా ఉంటుంది. ఆహార నాళం యాసిడ్‌ను తట్టుకోలేదు. జీర్ణాశయంలో యాసిడ్‌ను తట్టుకునే విధంగా నిర్మాణం ఉంటుంది. కానీ ఆహార నాళంలో అలా ఉండదు. దీనివల్ల ఆహార నాళం దెబ్బతింటుంది. దీన్ని నివారించాలంటే చికిత్స తీసుకోవాలి.
మసాలా పదార్థాలు ఎక్కువగా తినడం, కలరింగ్ ఏజెంట్స్ వాడిన పదార్థాలు తినడం, సమయానికి భోజనం చేయకపోవడం, ఎక్కువగా ఒత్తిడికి లోనుకావడం వంటి కారణాల వల్ల ఈ సమస్య వచ్చే అవకాశం ఉంటుంది. హెలికో బ్యాక్టర్ పైలోరి అనే బ్యాక్టీరియా కూడా ఇందుకు కొంత వరకూ కారణమవుతుంది.
ఛాతీలో మంట, తేన్పులు. పడుకుని లేవగానే దగ్గు, నోరు చేదుగా అనిపించడం, ఆహారం నోట్లోకి వచ్చినట్లుగా అనిపించడం వంటి లక్షణాలు కూడా ఉంటాయి. పడుకున్నప్పుడు తీవ్రత ఎక్కువగా ఉంటుంది.
మహాత్మాగాంధీ అంటే ఏమిటో కూడా తెలియని ఒక చదువు సంస్కారం లేని వీధి రౌడీకి, గాంధేయవాదాన్ని పరిచయం చేస్తూ అందులోని గొప్పదనాన్ని వివరించి చెప్పే సన్నివేశంలోని పాట ఇది. ఒక సాధారణ మనిషి, మనలాగే పుట్టి మనలాగే బ్రతికిన ఒక సామాన్య మనిషిని మనం ఎందుకు ఇంతలా పూజిస్తామో, కరెన్సీ నోటు మీద ముద్ర వేసి, వీధి వీధికో బొమ్మ పెట్టి, ప్రతి ఊరిలోనూ ఒక వీధికి మహాత్ముని పేరు పెట్టి ఎందుకు ఆరాధిస్తామో చెబుతూనే, గాంధీ అంటే మన ప్రతి అడుగులోనూ కనిపించే ఆ బొమ్మ మాత్రమే కాదు, అదొక మతం అంటూ చెప్పకనే చెప్పారు. రెండు వందల సంవత్సరాలకు పైగా అనుభవించిన నరక యాతనని తీర్చి, భరత మాత తలరాతని మార్చేసిన విధాత గాంధీ అని వివరిస్తాడు.
ఇందిరాగాంధీ ఇంటిపేరు కాదుర గాంధీ అనేది ఈపాట ఒరిజినల్ పల్లవి; కాని సెన్సార్ కారణంగా పల్లవిని మార్చి ఇందిరాగాంధీ పదానికి బదులుగాకొంతమంది సొంత పేరు అని మార్చి రాశారు.
కొంతమంది సొంత పేరు కాదుర గాంధీ అనేది "మహాత్మా" సినిమా లో వచ్చిన పాట. దీనిని సిరివెన్నెల సీతారామశాస్త్రి రచించగా, ఎస్. పి. బాలసుబ్రహ్మణ్యం గానం చేశారు.
ప్రొద్దుటూరులో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ఒకరు పారామెడికల్ సిబ్బందీ ఉన్నారు.సంచార వైద్య శాల గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. కుటుంబ సంక్షేమ కేంద్రం గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి , ప్రభుత్వ మాధ్యమిక పాఠశాల ఒకటి ఉన్నాయి.సమీప బాలబడి తూటికుంట్లలో ఉంది.సమీప జూనియర్ కళాశాల నాగులవంచలోను, ప్రభుత్వ ఆర్ట్స్ / సైన్స్ డిగ్రీ కళాశాల ఖమ్మంలోనూ ఉన్నాయి. సమీప మేనేజిమెంటు కళాశాల కోడుమూరులోను, వైద్య కళాశాల, పాలీటెక్నిక్‌లు ఖమ్మంలోనూ ఉన్నాయి.సమీప వృత్తి విద్యా శిక్షణ పాఠశాల చింతకానిలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు ఖమ్మంలోనూ ఉన్నాయి.
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామం సంపూర్ణ పారిశుధ్య పథకం కిందకు రావట్లేదు. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
గ్రామంలో సహకార బ్యాంకు, వ్యవసాయ పరపతి సంఘం ఉన్నాయి. గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత ఉన్నాయి. ఏటీఎమ్, వాణిజ్య బ్యాంకు గ్రామం నుండి 5 నుండి 10 కి.మీ. దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉంది.
అప్పలస్వామిగారు శ్రీకాకుళం జిల్లా టెక్కలి సమీపంలోని ఇజ్జువరం అనే గ్రామంలో 1909 సెప్టెంబరు 15 న జన్మించారు. తండ్రి రోణంకి నారాయణ్, తల్లి రోణంకి చిట్టెమ్మ . తండ్రి పెట్టిన పాఠశాలలో ప్రాథమిక విద్య ముగించుకుని, విజయనగరం, కాశీ హిందూ విశ్వవిద్యాల యాల్లో చదువుకుని ఎం.ఏ. పట్టభద్రులయ్యారు. విజయనగరం మహారాజు కళాశాలలో సుమారు 30ఏళ్ళు ఉద్యోగం చేసి - ఇంగ్లీషు శాఖాధిపతిగా 1969లో రిటైరయ్యారు. మరొక రెండేళ్ళు - ఆంధ్ర విశ్వవిద్యాల యంలో ఎమెరిషస్‌ ప్రొఫెసర్‌గా పనిచేశారు. తరువాత టెక్కలిలో స్వగృహం నిర్మించుకుని స్థిరపడ్డారు. 1987, మార్చిలో మరణించారు. రోణంకి వారు రాయని భాస్కరులు. ఎవరో పట్టుపట్టి రాయిస్తే తప్ప ఏదీ రాయని వ్యక్తి. ఆయన అప్పుడప్పుడు రచించిన వ్యాసాలు, పీఠికలు, రేడియో ఉపన్యాసాలు కలిసి 20 వరకూ ఉంటాయి.
రోణంకి అప్పలస్వామి బహుముఖ ప్రజ్ఞాశాలి. కాన్వెంట్ బాటను పట్టిన నేటి తరానికి ఆయనెవరో తెలియక పోయినా, ముంజేతిలో చేతికర్ర వేలాడ దీసి, బెట్టిన దొర టోపీ పెట్టుకొని .టెక్కలిని అంతర్జాతీయ సాహితీ ప్రపంచానికి పరిచయం చేసిన బహుముఖ ప్రజ్ఞాశాలి. అరసం తొలితరం ప్రముఖులు, రాష్ట్రశాఖ అధ్యక్షవర్గ సభ్యులుగా కూడా ఉన్నారు. ఇంగ్లీషు, ఫ్రెంచ్‌, స్పానిష్‌, గ్రీక్, హీబ్రూ, ఇటాలియన్‌ మొదలైన ఆరు యురోపియన్‌ భాషలలో నిష్ణాతులు. శ్రీశ్రీ, ఆరుద్ర లకు తొలి రోజుల్లో స్ఫూర్తినిచ్చినవారు. అల్లసాని పెద్దన, భట్టుమూర్తి, క్షేత్రయ్య మొదలు శ్రీశ్రీ, నారాయణబాబు, చావలి బంగారమ్మ, చాసో మొదలైనవారి కవితల్ని ఆంగ్లీకరించి దేశ, విదేశీ భాషా పత్రికల్లో ప్రచురించారు.
టెక్కలి వారి స్వగృహంలో వివిధ యూరోపియన్‌ భాషలకు చెందిన అరుదైన గ్రంథాలు ఇప్పటికీ అలాగే ఉన్నాయి. వాటిని విశాఖనగర పౌర గ్రంథాలయానికి తరలించాలన్న ప్రయత్నాలు ఇంకా ఫలించలేదు. ఆయన రచనలు ఎన్నడూ జాగ్రత్త చేయలేదు. పోయినన్ని పోగా మిగిలిన తెలుగు, ఇంగ్లీషు రచనల్ని పుస్తకంగా తీసుకువచ్చే ప్రయత్నాలు మొదలయ్యాయి. వారి ఇంగ్లీషు కవితలు లోగడ - సాంగ్స్‌ అండ్‌ లిరిక్స , ది నావ్‌ అండ్‌ అదర్‌ పోయమ్స్‌ పేర పుస్తక రూపంలో వచ్చాయి.
వన్ డే క్రికెట్‌లో 500 వికెట్లు తీసుకున్న మొదటి బౌలరు వసీమ్. 2003 ప్రపంచ కప్ సమయంలో ఆ రికార్డు సాధించాడు. 2002లో, విజ్డెన్ విడుదల చేసిన ఆల్ టైమ్ అత్యుత్తమ ఆటగాళ్ల జాబితాలో వసీం 1223.5 రేటింగ్‌తో వన్‌డేల్లో ఆల్ టైమ్ అత్యుత్తమ బౌలర్‌గా ర్యాంక్ పొందాడు. అలెన్ డోనాల్డ్, ఇమ్రాన్ ఖాన్, వకార్ యూనిస్, జోయెల్ గార్నర్, గ్లెన్ మెక్‌గ్రాత్, మురళీధరన్ ల కంటే ముందున్నాడు. వసీమ్ ఆడిన 356 వన్‌డే మ్యాచ్‌లలో 23 సార్లు నాలుగు-వికెట్ల పంట సాధించాడు. 2009 సెప్టెంబరు 30 న క్రికెట్ హాల్ ఆఫ్ ఫేమ్‌లోకి ప్రవేశించిన ఐదుగురు కొత్త సభ్యులలో అక్రమ్ ఒకడు. అతను కోల్‌కతా నైట్ రైడర్స్‌కు బౌలింగ్ కోచ్. అయితే, అతను కరాచీలో కుటుంబంతో ఎక్కువ సమయం గడపాల్సిన అవసరం ఉందని పేర్కొంటూ, 6 లో ఆ పదవి నుండి విరామం తీసుకున్నాడు. అతని స్థానంలో లక్ష్మీపతి బాలాజీని తీసుకున్నారు.
1992లో ఆస్ట్రేలియా, న్యూజిలాండ్‌ లలో జరిగిన క్రికెట్ ప్రపంచ కప్‌లో పాకిస్తాన్ ఛాంపియన్‌ అయినపుడు పాకిస్తాన్ జట్టులో అక్రమ్ ముఖ్యమైన వ్యక్తి. ఫైనల్‌లో ఇంగ్లండ్‌తో జరిగిన మ్యాచ్‌లో అతను 19 బంతుల్లో 33 పరుగులు చేసిన ఇన్నింగ్స్‌తో పాకిస్తాన్‌ను 6 వికెట్లకు 249 పరుగుల స్కోరు సాధించింది. ఆ తర్వాత అక్రమ్, ఇంగ్లీష్ బ్యాటింగ్ ఇన్నింగ్స్‌లో ప్రారంభంలోనే ఇయాన్ బోథమ్ వికెట్ తీసుకున్నాడు; తర్వాత బౌలింగ్ అటాక్‌లోకి తిరిగి వచ్చి, రివర్స్ స్వింగ్‌ జాలంతో అలెన్ లాంబ్, క్రిస్ లూయిస్‌లను ఒకే ఓవర్‌లో వరుస బంతుల్లో బౌల్డ్ చేసాడు. ఆ ప్రదర్శనలు అతనికి ఫైనల్లో మ్యాన్ ఆఫ్ ది మ్యాచ్ అవార్డును తెచ్చిపెట్టాయి. 1993లో, షార్జాలో శ్రీలంకపై అక్రమ్ వరుసగా రెండు సార్లు 4 వికెట్లు సాధించాడు, ఇందులో 8 వికెట్లలో 7 ఎల్‌బిడబ్ల్యూ లేదా బౌల్డ్‌గా ఉన్నాయి.
అక్రమ్ 1985లో న్యూజిలాండ్‌పై పాకిస్తాన్ తరపున టెస్టు క్రికెట్‌లోకి అడుగుపెట్టాడు. తన రెండవ టెస్ట్ మ్యాచ్‌లో 10 వికెట్లు పడగొట్టాడు. పాకిస్తాన్ జట్టులోకి ఎంపిక కావడానికి కొన్ని వారాల ముందు, అతను ఎవరికీ తెలియని క్లబ్ క్రికెటర్, తన కళాశాల జట్టులో కూడా చేరలేకపోయాడు. పాకిస్థాన్‌లో, లాహోర్‌ లోని గడ్డాఫీ స్టేడియంలో ట్రయల్స్‌కు వచ్చినపుడు మొదటి రెండు రోజులు బౌలింగ్ చేసే అవకాశం రాలేదు. మూడవ రోజు, అతనికి అవకాశం వచ్చింది; అతని ప్రదర్శన చూసిన జావేద్ మియాందాద్‌, అతన్ని జాతీయ జట్టులో చేర్చాలని పట్టుబట్టాడు. ఎటువంటి ముఖ్యమైన దేశీయ అనుభవం లేకుండానే అక్రమ్‌కు పాకిస్థాన్‌కు ఆడే అవకాశం లభించింది.
వసీం అక్రమ్‌ పాకిస్తాన్ మాజీ క్రికెట్ ఆటగాడు, టెలివిజన్ వ్యాఖ్యాత. క్రికెట్ చరిత్రలో తనకంటూ ఒక ప్రత్యేక స్థానాన్ని వసీం అక్రమ్‌ సంపాదించుకున్నాడు. 17 ఏళ్ల తన క్రీడాజీవితంలో మేటి పేస్‌ బౌలర్లలో ఒకడిగా ఖ్యాతి గడించాడు. క్రికెట్ నుంచి తప్పుకున్న తర్వాత కోచ్‌గా, కామెంటేటర్‌గా, మోడల్‌గానూ బహుముఖ పాత్రల్లో రాణిస్తున్నాడు. వ్యక్తిగత జీవితంలోనూ ప్రత్యేకమైన వ్యక్తినని చాలాసార్లే ప్రూవ్‌ చేసుకున్నాడు వసీం అక్రమ్. క్యాన్సర్ వ్యాధితో అతడి భార్య హ్యూమా 2009 అక్టోబ‌రులో చెన్నైలోని ఓ ఆస్పత్రిలో మ‌ర‌ణించింది. అప్పటి నుంచి అక్రమ్ ఒంట‌రి గానే కాలం గడుతున్నాడు.
అక్రమ్ అన్ని కాలాలలోనూ అత్యుత్తమ ఫాస్ట్ బౌలర్లలో ఒకరిగా, అలాగే క్రికెట్ చరిత్రలో గొప్ప ఎడమచేతి వాటం ఫాస్ట్ బౌలర్లలో ఒకడిగా పరిగణించబడ్డాడు. అతను తరచుగా ది సుల్తాన్ ఆఫ్ స్వింగ్ గా గౌరవిస్తారు. 2013 అక్టోబరులో, విస్డెన్ క్రికెటర్స్ అల్మానాక్ వారి 150వ వార్షికోత్సవాన్ని పురస్కరించుకుని ఆల్-టైమ్ టెస్ట్ వరల్డ్ లో స్థానం పొందిన ఏకైక పాకిస్థానీ క్రికెటర్ వసీం అక్రమ్. కెప్టెన్‌గా, అతను 1999 క్రికెట్ ప్రపంచ కప్‌లో పాకిస్తాన్‌ను ఫైనల్స్‌కు తీసుకెళ్లాడు, అక్కడ వారు ఆస్ట్రేలియాతో 8 వికెట్ల తేడాతో ఓడిపోయారు.
అక్రమ్ తన కెరీర్‌ను 1984లో జహీర్ అబ్బాస్ కెప్టెన్సీలో పాకిస్థాన్‌లో న్యూజిలాండ్‌తో జరిగిన మ్యాచ్‌లో ప్రారంభించాడు. అతను 1985 బెన్సన్ & హెడ్జెస్ వరల్డ్ ఛాంపియన్‌షిప్‌లో ఆస్ట్రేలియాతో జరిగిన తన 3వ లో ఐదు వికెట్లు తీసాడు. అతని వికెట్లలో కెప్లర్ వెసెల్స్, డీన్ జోన్స్, కెప్టెన్ అలన్ బోర్డర్ ఉన్నారు. వసీం అక్రమ్ ప్రస్తుతం అంతర్జాతీయ వన్డే క్రికెట్‌లో పాకిస్థాన్ తరఫున అత్యధిక వికెట్లు తీసిన బౌలరు.
వసీం గణనీయమైన పేస్‌తో బౌలింగ్ చేయగల లెఫ్టార్మ్ ఫాస్ట్ బౌలరు. 881 వికెట్లతో లిస్ట్ క్రికెట్‌లో అత్యధిక వికెట్లు తీసిన ప్రపంచ రికార్డు అతని పేరిట ఉంది. వన్డే వికెట్ల పరంగా మొత్తం 502 వికెట్లతో శ్రీలంక ఆఫ్ స్పిన్ బౌలర్ ముత్తయ్య మురళీధరన్ తర్వాత రెండో స్థానంలో ఉన్నాడు. రివర్స్ స్వింగు వ్యవస్థాపకులలో ఒకడిగా, రివర్స్ స్వింగ్ బౌలింగ్‌లో అత్యుత్తమ బౌలరుగా అతన్ని పరిగణిస్తారు.
1980ల చివరలో అంతర్జాతీయ క్రికెట్‌లో అక్రమ్ ఎదుగుదల వేగంగా సాగింది. అతను 1988లో వెస్టిండీస్‌లో పర్యటించిన పాకిస్థాన్ జట్టులో సభ్యుడు. అయితే, 1980ల చివరలో గజ్జ గాయం అతని కెరీర్‌కు ఆటంకం కలిగించింది. రెండు శస్త్రచికిత్సల తరువాత, అతను 1990లలో స్వింగ్, బౌలింగ్‌ ఖచ్చితత్వంపై ఎక్కువ దృష్టి సారించి ఫాస్ట్ బౌలర్‌గా తిరిగి ఉద్భవించాడు.
1993లో తన క్రీడా విజయాలకు అక్రమ్‌కు విజ్డెన్ క్రికెటర్ ఆఫ్ ది ఇయర్ అవార్డు లభించింది. అతను 2003లో మోస్ట్ స్టైలిష్ స్పోర్ట్స్ పర్సన్‌గా లక్స్ స్టైల్ అవార్డును అందుకున్నాడు.
స్త్రీలైనా పురుషులైనా వారికి తె లియకుండానే మూత్రం చుక్కలు చుక్కలుగా పడిపోవడం గానీ, లేదా కొంత మొత్తంలో మూత్రం పడిపోవడం గానీ జరిగితే దాన్ని ఎనూరెసిస్ అంటారు. మూత్ర నియంత్రణ కోల్పోవడానికి ప్రధానంగా రెండు కారణాలు ఉంటాయి. వాటిలో మూత్రాశయ కండరాలు దెబ్బ తినడం ఒక కారణం. స్త్రీలలో ప్రత్యేకించి ప్రసవ సమయంలో ఆయా భాగాలు దెబ్బతినడం ఇందుకు కారణం కావచ్చు. వీరికి తుమ్మినా, గట్టిగా దగ్గినా బట్టల్లో మూత్రం పడుతుంది. లేదా బాత్‌రూమ్‌కు పరుగెత్తాల్సి వస్తుంది. మధుమేహం లేదా కిడ్నీ సమస్యలు ఉన్నవారు, నడుముకు బలంగా దెబ్బతగిలిన వాళ్లలో ఈ సమస్య కనిపిస్తుంది. అలాగే, స్పాండిలైటిస్, నాడీ వ్యవస్థ దెబ్బ తినడం, పార్కిన్‌సన్ వ్యాధి, ప్రొస్టేట్ గ్రంధిలో వాపు రావడం వంటి సమస్యలు ఉన్నవారిలో కూడా ఈ పక్క తడిపే లక్షణం ఉంటుంది.
ఈ సమస్యకు హోమియోలో మంచి మందులు ఉన్నాయి. మూత్రాశయ కండరాలను తిరిగి శక్తివంతంగా మార్చి మూత్రం మీద పూర్తి నియంత్రణ వచ్చేలా చేయడంలో అవి బాగా తోడ్పడతాయి. అయితే మందులతో పాటు కొన్నిరకాల వ్యాయామాలు కూడా చేయవలసి ఉంటుంది. వాటిలో కీగెల్ ఎక్సర్‌సైస్, పెల్విక్ ఎక్సర్‌సైస్ వంటివి ఈ సమస్యా నివారణలో కీలక భూమిక వహిస్తాయి. వీటితో పాటు కోనియం మాక్, సెలేనియం, పల్సటిల్లా, సేథియా, సబైనా వంటి మందులు ఈ సమస్యా నివారణలో ఎంతో తోడ్పతాయి. కాకపోతే, కొన్ని అత్యవసర పరిస్థితుల్లో సర్జరీ తప్పకపోవచ్చు.
ఊహ తెలిసిన వయసులోనూ కొంత మంది పిల్లలకు మూత్రం మీద నియంత్రణ ఉండదు. అందుకే పడకమీదే మూత్రం చేస్తూ ఉంటారు. కాకపోతే ఈ పక్క తడిపే ఈ అలవాటు కేవలం పిల్లల్లోనే ఉంటుందని చాలా మంది అనుకుంటారు.అయితే పెద్దవాళ్లలో అంటే 25 నుంచి 65 ఏళ్ల వయస్కుల్లో దాదాపు 10 శాతం మందిలో ఈ అలవాటు ఉందని ఇటీవలి అధ్యయనంలో బయటపడింది. పక్క తడిపే ఈ అలవాటు కేవలం ఒక ఆరోగ్య సమస్యగానే కాకుండా తీవ్రమైన ఆత్మన్యూనతా భావానికి గురిచేస్తుంది. అందుకే సమస్యను నిర్లక్ష్యం చేయకుండా వెంటనే నిపుణులైన వైద్యుల్ని సంప్రదించాలి.
స్ట్రెస్ ఇన్‌కాంటినెన్స్, అర్జ్ ఇన్‌కాంటినెన్స్ వంటి సమస్యలు కొందరిలో ఉంటాయి. ఈ సమస్య ఉన్నవారిలో ఎక్కువ సార్లు మూత్రం వచ్చినట్టే అనిపిస్తుంది. బాత్‌రూమ్‌కు పరుగెత్తడమే తప్ప పెద్దగా రాదు. ఇందులో ఫంక్షనల్ ఇన్ కాంటినెన్స్ అనే మరో సమస్య ఉంది. మూత్రాశయం నిండిపోయి విసర్జనకు వెళదామని అనుకుంటూ ఉండగానే మూత్రం బట్టల్లో పడిపోతుంది. టెన్షన్‌లోనూ డిమెన్షియా సమస్య ఉన్నవారిలోనూ ఈ సమస్య ఉంటుంది. రాత్రి పూట పక్క తడిపే అలవాటు కూడా వీరిలో ఎక్కువగానే ఉంటుంది.
పక్కతడిపే ఈ వ్యాధిని ముఖ్యంగా లక్షణాల ఆధారంగానే నిర్ధారిస్తాం. మరికొన్ని సార్లు కొన్ని రకాల ఫిజికల్ పరీక్షల ద్వారా తెలుసుకోవచ్చు. వీటితో పాటు అవసరమైతే స్ట్రెస్ టెస్ట్, యూరినరీ అనాలసిస్, ఆల్ట్రాసౌండ్, యూరోడైనమిక్స్ వంటి పరీక్షలద్వారా వ్యాధి నిర్ధారణ చేయడం సాధ్యమవుతుంది.
కొంత మందిలో మూత్రంతో పాటు మలం మీద కూడా నియంత్రణ ఉండదు. దీన్నే డబుల్ ఇన్‌కాంటినెన్స్ అంటారు. 50 ఏళ్లు దాటిన స్త్రీలలో ఈ సమస్య మరీ ఎక్కువగా ఉంటుంది.
పోస్టాఫీసు సౌకర్యం, సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉన్నాయి. పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉంది. లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. పబ్లిక్ ఫోన్ ఆఫీసు, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. ట్రాక్టరు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది. రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు ఉన్నాయి.
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. అలోపతి ఆసుపత్రి గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు గ్రామం నుండి 5 నుండి 10 కి.మీ. దూరంలో ఉన్నాయి. వారం వారం సంత గ్రామం నుండి 5 నుండి 10 కి.మీ. దూరంలో ఉంది. సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామం సంపూర్ణ పారిశుధ్య పథకం కిందకు రావట్లేదు. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
గ్రామంలో ప్రభుత్వ ప్రాథమిక పాఠశాల ఒకటి ఉంది. బాలబడి, ప్రాథమికోన్నత పాఠశాల, మాధ్యమిక పాఠశాల‌లు, సమీప జూనియర్ కళాశాల, సమీప వృత్తి విద్యా శిక్షణ పాఠశాల ఉరవకొండలోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు, సమీప వైద్య కళాశాల, మేనేజిమెంటు కళాశాల, పాలీటెక్నిక్, అనియత విద్యా కేంద్రం, దివ్యాంగుల ప్రత్యేక పాఠశాల‌లు అనంతపురంలోనూ ఉన్నాయి.
అతినీలలోహిత ధార్మికతని ఉపయోగించి తీసే ఫోటోలని తీసే విధానాలు రెండు. అవి పరావర్తిత అతినీలలోహిత ఛాయాగ్రహణం, అతినీలలోహిత ప్రతిదీప్తి ఛాయాగ్రహణం. పరావర్తిత అతినీలలోహిత ఛాయాగ్రహణం వైద్యశాస్త్రము, చర్మ వ్యాధులని నయం చేయటానికి, నేర పరిశోధానా రంగం, నాటక రంగాలలో వినియోగిస్తారు. అతినీలలోహిత ధార్మికత సూర్యకాంతిలో విరివిగా లభ్యమైననూ, అందులోని నాణ్యత, అది లభించే పరిమాణము వాతావరణ పరిస్థితులని బట్టి ఉంటాయి. పొడి వాతావరణం, ప్రకాశవంతమైన రోజులలో లభించే అతినీలలోహిత ధార్మికత మేఘావృతమైన/వర్షం పడుతున్న రోజులలో లభించేదానికన్నా ఎక్కువగా ఉంటుంది. ప్రత్యాన్మాయాలుగా ఫ్ల్యాష్ లైట్లు కూడా వాడతారు.
పలు కారణాల వలన అతినీలలోహిత ఛాయాగ్రహణానికి సమీప అతినీలలోహిత విభాగాన్నే వినియోగిస్తారు. సాధారణ వాయు 200 ఎన్ ఎం కంటే తక్కువ తరంగ దైర్ఘ్యం వద్ద అపారదర్శకంగా ఉంటుంది. 180 ఎన్ ఎం కంటే తక్కువ తరంగ దైర్ఘ్యం వద్ద కటకంలో వాడే గాజు అపారదర్శకంగా ఉంటుంది. అతినీలలోహిత ఛాయాగ్రహకులు సమీప అతినీలలోహితాన్ని మరల మూడుగా విభజించారు.
మానవ నేత్రానికి కనబడే కాంతి వర్ణపటంలో 400 నుండి 750 న్యానోమీటర్ల వరకు ఉంటుంది. సాధారణ ఛాయాగ్రహణంలో ఇదే శ్రేణి ధార్మికత ఉపయోగించబడుతుంది. 1 ఎన్ ఎం నుండి 400 ఎన్ ఎం వరకూ ఉండే ధార్మికతని అతినీలలోహిత ధార్మికత అంటారు. అతినీలలోహిత వర్ణపట అనుభవజ్ఞలు దీనిని మూడు విభాగాలుగా విభజించారు.
సబ్జెక్టుపై అతినీలలోహిత దీపాల కాంతిని ప్రసరింపజేస్తారు. కటకానికి ముందు భాగంలో కనిపించే కాంతిని అడ్డుకొనే ఫిల్టర్ ని ఉంచుతారు. దీనితో ఫిల్టర్ గుండా కేవలం అతినీలలోహిత కాంతి మాత్రం కటకం పైకి ప్రసరిస్తుంది.
ఈ ఫిల్టర్లు ప్రత్యేకమైన రంగు గాజుతో తయారు చేస్తారు. వీటిలో చాలా మటుకు ఫిల్టర్లు దైర్ఘ్య అతినీలలోహిత కాంతిని మాత్రం ప్రసరించేలా చేసి మిగతా అతినీలలోహిత కాంతిని మొత్తం కట్టడి చేస్తాయి.
అతినీలలోహిత ఛాయాగ్రహణం అనునది సంపూర్ణ వర్ణపటం నుండి కేవలం అతినీలలోహిత శ్రేణి కాంతిని ఉపయోగించే ఒక ఛాయాగ్రహపు ప్రక్రియ.
ఇతను తన పదవ ఏట పాఠశాలలో భక్తమహిమ అనే నాటిక ద్వారా రంగస్థల ప్రవేశం చేసి, నాలుగు దశాబ్దాలకు పైగా నాటకరంగంతో తన అనుబంధాన్ని కొనసాగించాడు. రాష్ట్రస్థాయిలో శిక్షణ శిబిరాలను నిర్వహించి ఔత్సాహిక నటీనటులకు శాస్త్రీయ పద్ధతిలో శిక్షణ ఇచ్చాడు. అనేక నాటక పోటీలలో పాల్గొని ఉత్తమ నటునిగా, ఉత్తమ దర్శకునిగగా అనేక బహుమతులను పొందాడు.
బాపట్ల ఉన్నత పాఠశాలలోను, చీరాల కళాశాలలోను విద్యాభ్యాసం చేశాడు. జానపద నాటకం- చిందు భాగోతం అనే అంశం మీద పరిశోధన చేసి కేంద్రీయ విశ్వవిద్యాలయం నుండి డాక్టరేట్ పట్టాపొందాడు. నేషనల్ శాంపిల్ సర్వే ఆర్గనైజేషన్ లో కొన్నాళ్ళు పనిచేశాడు. హైదరాబాదు విశ్వవిద్యాలయములో రంగస్థల కళలశాఖలో ఆచార్యునిగా పనిచేసి పదవీ విరమణ చేశాడు.
డి.ఎస్.ఎన్. మూర్తి 1944, డిసెంబర్ 1 న రామచంద్రరావు, భారతీదేవి దంపతులకు మూడో సంతానంగా గుంటూరు జిల్లా బాపట్లలో జన్మించాడు. ఇతని పూర్తిపేరు దేశిరాజు శ్రీమన్నారాయణమూర్తి.
పండరి భజనల్లో అన్ని తెగల వారూ పాల్గొంటారు. వీరికి గురువు వుంటాడు. ఇతడు పల్లెలు తిరుగుతూ పండరి భజనలు నేర్పుతూ పొట్ట పోసుకుంటాడు. ఈ భజనలు ఒక ప్రాంతమని కాక ఆంధ్ర దేశంలో చాల చోట్ల చేస్తారు. ఈ భజనలు రాయలసీమ ప్రాంతంలో ఎక్కువతా జరుగుతాయి.
ఈ నృత్యంలో చిన్న పిల్లలే ఎక్కువగా పాల్గొంటారు. పిల్లలకు కాషాయ గుడ్డను నడుముకు కట్టించి, పసుపు పచ్చని జెండాను మూరెడు పొడవు కట్టెకు కట్టించి కుడి చేతిలో పట్టిస్తారు. కాళ్ళకు గజ్జెలు కట్టి బాల బాలికలు సుమారు ఎరవై మంది దాకా పాల్గొంటారు. గురువు మధ్యలో వుంటూ ఒక్కొక్క భంగిమను చూపిస్తూ వుండగా, చుట్టూ పిల్లలు వృత్తాకారంలో నిలబడి అదే భంగిమను అభినయిస్తారు.
ప్రప్రథమంగా గురువు తాళాన్ని ఇలా ప్రారంభిస్తాడు. తక.తక.త . తక తక .తక. తకిట. తా. కిట. తకిట. తకిట . తకిట. తరువాత పిల్లలు గురువుకు నమస్కరిస్తారు. నృత్యం ప్రారంభించే ముందు గ్రామంలోని అన్ని దేవతల పేర్లును చెపుతాడు. అప్పుడు పిల్లలంతా ఇలా జై జై అంటారు. పాండు రంగ స్వామికి జై . కదిరి నరసిమ్మస్వామికి జై గుంతకల్లు కసాపురం ఆంజనేయ స్వామికి. జై. అంటూ పేరు పేరునా జై కొట్టిస్తాడు.
ఈ కళారూపం మహారాష్ట్రానిది. పండరి పురంలోని పాండు రంగని వేడుకుంటూ చేసే నృత్యం. పండరి భక్తుల ద్వారా దేశమంతటా వ్వాపించింది. ఇది నృత్య ప్రధానమైన భజన. చేతిలో చిరుతలు, నోటితో పాట, పాటకు తగిన అభినయం. ప్రాముఖ్యం వహించే వాయిద్యాలు డోలక్ . మద్దెల, కంజిరా, తంబూరా, తాళాలూ, హర్మోనియం మొదలైన వాయిద్యాలతో కూడిన పండరి భజన ఎంతో ఇంఫుగానూ సొంపుగానూ వుంటుంది.
ఒక్కొక్క సారి నృత్యంలో పిల్లలంతా గొలుసు ఆకారంలో ఒక్కసారి మెద మీద చేతులు వేసుకుని గుండ్రా కారంగా నిలబడి ఒక్కొక్క కాలిని నేలమీద కొడుతారు. వెనక్కి ముందుకూ వాలుతూ లేస్తూ విన్యాసం చేస్తారు. తాళానికి అనువుగా అడుగుల వేగాన్ని పెంచుతారు.
సమీప ప్రాథమిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉంది. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో ప్రభుత్వ ప్రాథమిక పాఠశాల ఒకటి ఉంది. సమీప బాలబడి, ప్రాథమిక పాఠశాల బజార్‌హథ్నూర్‌లోను, ప్రాథమికోన్నత పాఠశాల , మాధ్యమిక పాఠశాల భూటాయి లోనూ ఉన్నాయి. సమీప జూనియర్ కళాశాల బజార్‌హథ్నూర్‌లోను, ప్రభుత్వ ఆర్ట్స్ / సైన్స్ డిగ్రీ కళాశాల ఇచ్చోడలోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ ఆదిలాబాద్లో ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల ఆదిలాబాద్లో ఉన్నాయి.
మంకాపూర్ , తెలంగాణ రాష్ట్రం, ఆదిలాబాద్ జిల్లా, బజార్‌హథ్నూర్‌ మండలంలోని గ్రామం. ఇది మండల కేంద్రమైన బజార్‌హథ్నూర్‌ నుండి 16 కి. మీ. దూరం లోను, సమీప పట్టణమైన ఆదిలాబాద్ నుండి 60 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు, ఈ గ్రామం పాత ఆదిలాబాద్ జిల్లా లోని ఇదే మండలంలో ఉండేది.
ఆటో సౌకర్యం, ట్రాక్టరు సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
రాష్ట్ర రహదారి, జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. జాతీయ రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి.
హరిశ్చంద్రుడు అబద్దం ఆడితే, శిశిరాలలో, నిమజ్జనం, సముద్రమంత సంతోషం, మనకోసం మనదేశం, నవ్వుల నదిలో, శతమానం భవతి, అమ్మపాలరాచులు, రైతంటే, ధరిత్రిరక్షితరక్షితః, కొత్తచిగురు, అమ్ననుకావాలి, ఓభార్యతీర్పు, మట్టివేళ్ళు, లైఫ్ లైన్, కల్లందిబ్బ, మాతృక, హననం, నిర్మాణం, అబ్బేఏంలేదు, ఒక్కక్షణం, అందమే ఆనందం, దిక్సూచి, వనుత్రీ, రామచిలుక, చెంగల్వపూదండ, రచ్చబండ, చిత్తగించవలెను, ఏగుల్సతాహమారా, అన్నట్టుమనం మనుషులంకదూ, సైకతశిల్పం, రివర్స్ గేమ్, బొమ్మసముద్రం, ఖాళీలు పూరించండి, మళ్ళీ మొదలుపెట్టకండి, కక్కుర్తి, మాకంటు ఓరోజు, సద్గతి, పంపకాలు, తూర్పుసంధ్య, భరోసా, చేయూత, ఫోమో, ఐలవ్ యు, కొత్తబానిసలు, ఎక్కడో ఒకచోట, స్వాతిచినుకులు, శ్రీకారం, కుక్కపిల్ల, మధురం, తలుపులు తెరిచేవున్నాయి, అట్టకెక్కింది, మనసుతో ఆలోచిస్తే, గమ్యస్థానాలవైపు, భూమిదుఃఖం, చేజారితే, రాతిలోతేమ, బంధాలబరువెంత, ఏదినిజం.
నాటకాలు మదనకామరాజు, మృతసంజీవని, నిజం, బాపుబాటలో, గాలివాన, పయనించే ఓ చిలుకా, నారినారినడుమ, నిశి, రాజిగాడు రాజయ్యాడు, ఆదిలక్ష్మీకళ్యాణం, యజ్ఞం, అంబేద్కర్ రాజగృహప్రవేశం, పడమటిగాలి, రేపటి స్వర్గం, మరో మెహంజదారో, పులిమళ్ళీవచ్చింది, కల్లందిబ్బ, కంఠాభరణం, కన్యాశుల్కం, లాస్ట్ వార్నింగ్, పునాది, స్పీడు బ్రేకర్, హార్దికసంబంధాలు,మూడోదరి, యోగనిద్ర, అమ్మను కాపాడుకుందాం, రైతేరాజు, త్యాగం, సైథిల్యం, మిస్టరీ, రేలపూలు, అమృతంతాగినరాక్షసులు, ఆయుష్మాన్భవ, క్షమాసుృతి
బాలనటిగా గుణసుందరి నాటకంలో నటించి 2003లో మదన కామరాజు నాటకం ద్వారా రంగస్థలంపై అడుగుపెట్టిన ప్రభావతి, ఇప్పటివరకు సుమారు 2000 నాటికలు, నాటకాల్లో వివిధ పాత్రలు పోషించింది. విప్రనారాయణ, శ్రీకాళహస్తీశ్వర సాయుజ్యం, మృత సంజీవని, గణపతి మహత్యం, శశిరేఖా పరిణయం, నరకాసుర నాటకాల్లో ఈవిడ ధరించిన పాత్రల ద్వారా విశేష ప్రశంసలు అందుకుంది.
పద్య నాటకాలు శశిరేఖా పరిణయం, విప్రనారాయణ, నరకాసుర, పల్నాటియుద్ధం, చింతామణి, కవయిత్రి మొల్ల, అయ్యప్పమహత్యం, శమంతకమణి, శ్రీకృష్ణసత్య, తరిగొండ వెంగమాంబ, కర్ణార్జునీయం, కృష్ణార్జునీయం, సైరానరసింహారెడ్డి, ప్రమీలార్జున పరిణయం, శ్రీకృష్ణకమలపాలిక, యయాతి, పాదుకాపట్టాభిషేకం, రుద్రమదేవి, గణపతిమహాత్యం, సారంగధర, చిత్రాంగధ